In Christi nomine. Notum sit omnibus fidelibus, quia ego Etela, pro remedio animæ Heldini, domini mei, dono Deo et sanctis apostolis ejus Petro et Paulo, ad locum Cluniacum, aliquid ex rebus nostris que site sunt in pago Matisconensi, in villa Latanaco, mansum unum, qui terminat a mane via publica, a medio die terra Elgaudii, a sero et a circio fonte currente. Infra istas terminationes, totum et ad integrum dono pro remedio animarum nostrarum; et servum ibi manentem, nomine Airoardum, et uxorem ejus atque filium, nomine Guarnerium. Ex his supradictis rebus rectores predicti cenobii faciant in omnibus quicquid voluerint. Si quis autem hanc donationem scindere aut calumpniare voluerit, non valeat vindicare quod repetit, sed coactus auri libram unam componat, et inantea firma et stabilis permaneat, stipulatione subnixa. Signum Etelæ, quæ hanc donationem pro anima senioris sui Heldini fecit et firmari rogavit. S. Elgaudii, Maioli clerici, Ledbaldi, Girbaldi, Humberti, Odonis, Eldrici, Ivonis. Data mense augusto, apud Cluniacum, anno tertio regnante Hugone rege. Hugo, sacerdos et monachus, rogatus scripsit.